LT
2022 10 3
Europos Sąjungos oficialusis leidinys
C 380/11
4.
Ketvirtasis ieškinio pagrindas: sprendimu pažeidžiama Chartijos 16 straipsnyje įtvirtinta ieškovės laisvė užsiimti verslu ir proporcingumo principas, nes rizikos koregavimo koeficientai neatitinka labai didelių ieškovės pajėgumų padengti nuostolius ir atitinkamai daug mažesnės rizikos, kad pertvarkymo atveju ieškovė naudosis Bendru pertvarkymo fondu. 5.
Penktasis ieškinio pagrindas: sprendimu pažeidžiami Chartijos 16 ir 20 straipsniai, taip pat proporcingumo principas ir teisė į gerą administravimą, nes atsakovė padarė akivaizdžių klaidų, kai naudojosi įvairiomis diskrecijomis. 6.
Šeštasis ieškinio pagrindas: Deleguotojo reglamento 20 straipsnio 1 dalies pirmas ir antras sakiniai pažeidžia Direktyvos 2014/59/ES (4) 103 straipsnio 7 dalį ir įnašų apskaičiavimo atsižvelgiant į riziką principą.
(1) (2) (3) (4)
2014 m. gruodžio 19 d.
Tarybos įgyvendinimo reglamentas (ES) 2015/81, kuriuo nustatomos vienodos Europos Parlamento ir Tarybos reglamento (ES) Nr. 806/2014 nuostatų dėl ex ante įnašų į Bendrą pertvarkymo fondą taikymo sąlygos (OL L 15, 2015, p. 1).
2014 m. liepos 15 d. Europos Parlamento ir Tarybos reglamentas (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr.
1093/2010 (OL L 225, 2014, p. 1).
2014 m. spalio 21 d.
Komisijos deleguotasis reglamentas (ES) 2015/63, kuriuo papildomos Europos Parlamento ir Tarybos direktyvos 2014/59/ES nuostatos dėl ex ante įnašų, skirtų pertvarkymo finansavimo struktūroms (OL L 11, 2015, p. 44).
2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr.
1093/2010 bei (ES) Nr. 648/2012 (OL L 173, 2014, p. 190).
2022 m. birželio 28 d. pareikštas ieškinys byloje Landesbank Hessen-Thüringen Girozentrale / BPV (Byla T-399/22) (2022/C 380/13) Proceso kalba: vokiečių Šalys Ieškovas: Landesbank Hessen-Thüringen Girozentrale, atstovaujamas advokatų H. Berger ir M. Weber Atsakovė: Bendra pertvarkymo valdyba (BPV)
Reikalavimai Ieškovas Bendrojo Teismo prašo: — panaikinti 2022 m. balandžio 11 d.
Bendros pertvarkymo valdybos sprendimą dėl ex ante įnašų į Bendrą pertvarkymo fondą apskaičiavimo už 2022 m.
(SRB/ES/2022/18), įskaitant jo priedus, tiek, kiek ginčijamas sprendimas ir jo I, II ir III priedai yra susiję su ieškovo mokėtina suma; — priteisti iš atsakovės bylinėjimosi išlaidas.
Subsidiariai, jei Bendrasis Teismas pripažintų, kad ginčijamas sprendimas teisės požiūriu yra neegzistuojantis dėl to, kad atsakovė pavartojo netinkamą oficialiąją kalbą, o ieškinys dėl panaikinimo būtų pripažintas nepriimtinu dėl ieškinio dalyko nebuvimo, ieškovas Bendrojo Teismo prašo, — nustatyti, kad ginčijamas sprendimas teisės požiūriu yra neegzistuojantis; — priteisti iš atsakovės bylinėjimosi išlaidas.